CELEX: 32008R0755
Language: mt
Date: 2008-07-31 00:00:00
Title: Regolament tal-Kummissjoni (KE) Nru 755/2008 tal- 31 ta’ Lulju 2008 li jemenda l-Anness II għad-Direttiva 2005/36/KE tal-Parlament Ewropew u tal-Kunsill dwar ir-rikonoxximent ta’ kwalifiki professjonali Test b’relevanza għaż-ŻEE

1.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 205/10
            
         REGOLAMENT TAL-KUMMISSJONI (KE) Nru 755/2008
   tal-31 ta’ Lulju 2008
   li jemenda l-Anness II għad-Direttiva 2005/36/KE tal-Parlament Ewropew u tal-Kunsill dwar ir-rikonoxximent ta’ kwalifiki professjonali
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2005/36/KE tal-Parlament Ewropew u tal-Kunsill tas-7 ta’ Settembru 2005 dwar ir-rikonoxximent ta’ kwalifiki professjonali (1), u b’mod partikolari l-Artikolu 11(c)(ii) tagħha,
   Billi:
   
               (1)
            
            
               L-Artikolu 2(3) tad-Direttiva 2005/36/KE jistipula li fejn, għal professjoni speċifika rregolata, jiġu stabbiliti arranġamenti speċifiċi oħra direttament relatati mar-rikonoxximent tal-kwalifiki professjonali, id-dispożizzjonijiet korrispondenti tad-Direttiva 2005/36/KE ma japplikawx. L-Artikolu 3(1) tad-Direttiva 2005/45/KE tal-Parlament Ewropew u tal-Kunsill tas-7 ta’ Settembru 2005 dwar ir-rikonoxximent reċiproku ta’ ċertifikati tal-baħħara maħruġa mill-Istati Membri u li jemenda d-Direttiva 2001/25/KE (2) jipprovdi għar-rikonoxximent awtomatiku ta’ ċertifikati tal-baħħara maħruġa mill-Istati Membri skond ir-rekwiżiti stipulati fid-Direttiva 2001/25/KE tal-Parlament Ewropew u tal-Kunsill ta’ l-4 ta’ April 2001 dwar il-livell minimu ta’ taħriġ għall-baħħara (3). Għalhekk, id-Direttiva 2005/36/KE m’għandhiex tapplika għar-rikonoxximent tal-kwalifiki tal-baħħara li jaħdmu fuq bastimenti li jaqgħu fl-ambitu tad-Direttiva 2001/25/KE.
            
         
               (2)
            
            
               Ir-Repubblika Ċeka, id-Danimarka, il-Ġermanja, ir-Rumanija u l-Olanda ressqu talbiet raġunati sabiex ineħħu l-professjonijiet ta’ tbaħħir tagħhom li jaqgħu taħt l-ambitu tad-Direttiva 2001/25/KE mill-punt 3(a) ta’ l-Anness II għad-Direttiva 2005/36/KE.
            
         
               (3)
            
            
               Ir-Repubblika Ċeka, id-Danimarka, il-Ġermanja u r-Rumanija talbu t-tħassir tal-professjonijiet kollha u tad-deskrizzjoni assoċjata tat-taħriġ elenkati għall-pajjiżi tagħhom taħt il-punt 3(a) ta’ l-Anness II għad-Direttiva 2005/36/KE. L-Olanda talbet it-tħassir ta’ żewġ professjonijiet: “l-uffiċjal ewlieni (bastiment kostali) (b’taħriġ addizzjonali) (‘stuurman kleine handelsvaart (met aanvulling)’)” u “inġinier ta’ bastiment kostali (b’diploma) (‘diploma motordrijver’)”, kif ukoll id-deskrizzjoni assoċjata tat-taħriġ mill-punt 3(a) ta’ l-Anness II għad-Direttiva 2005/36/KE.
            
         
               (4)
            
            
               Ir-Renju Unit ressaq talba raġunata biex ineħħi l-professjonijiet ta’ tbaħħir tiegħu, li jaqgħu taħt l-ambitu tad-Direttiva 2001/25/KE, mill-punt 5 ta’ l-Anness II għad-Direttiva 2005/36/KE.
            
         
               (5)
            
            
               Id-Direttiva 2005/36/KE għalhekk għandha tiġi emendata skond dan.
            
         
               (6)
            
            
               Il-miżuri provduti f’dan ir-Regolament huma skond l-opinjoni tal-Kumitat għar-rikonoxximent tal-kwalifiki professjonali,
            
         ADOTTAT DAN IR-REGOLAMENT:
   Artikolu 1
   L-Anness II għad-Direttiva 2005/36/KE huwa emendat skond kif stipulat fl-Anness għal dan.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 31 ta’ Lulju 2008.
      
         
            Għall-Kummissjoni
         
         Charlie McCREEVY
         
            Membru tal-Kummissjoni
         
      
   
   
      (1)  ĠU L 255, 30.9.2005, p. 22. Id-Direttiva kif emendata l-aħħar bir-Regolament tal-Kummissjoni (KE) Nru 1430/2007 (ĠU L 320, 6.12.2007, p. 3).
   
      (2)  ĠU L 255, 30.9.2005, p. 160.
   
      (3)  ĠU L 136, 18.5.2001, p. 17 Id-Direttiva kif emendata l-aħħar bid-Direttiva 2005/45/KE (ĠU L 255, 30.9.2005, p. 160).
   
      ANNESS
      L-Anness II għad-Direttiva 2005/36/KE huwa emendat kif ġej:
      
                  (1)
               
               
                  Il-punt 3(a) jinbidel b'dan li ġej:
                  
                              “(a)
                           
                           
                              Trasport bil-baħar
                              
                                           
                                       
                                       
                                          Taħriġ għal dawn li ġejjin:
                                          
                                                       
                                                   
                                                   
                                                      fil-Latvja:
                                                      
                                                                  —
                                                               
                                                               
                                                                  inġinier ta’ l-elettriku uffiċjal fuq bastimenti (kuģu elektromehāniķis),
                                                               
                                                            
                                                                  —
                                                               
                                                               
                                                                  operatur ta' makkinarju tar-refriġerazzjoni (kuģa saldēšanas iekārtu mašīnists).
                                                               
                                                            
                                                
                                                       
                                                   
                                                   
                                                      fl-Olanda:
                                                      
                                                                  —
                                                               
                                                               
                                                                  uffiċjal tal-VTS (VTS-functionaris),
                                                               
                                                            
                                                
                                    
                                           
                                       
                                       
                                          li jirrappreżentaw taħriġ:
                                          
                                                      —
                                                   
                                                   
                                                      fil-Latvja:
                                                      
                                                                  (i)
                                                               
                                                               
                                                                  għal inġinier ta’ l-elettriku uffiċjal fuq bastimenti (kuģu elektromehāniķis),
                                                                  
                                                                              1.
                                                                           
                                                                           
                                                                              persuna ta' mhux inqas minn 18-il sena;
                                                                           
                                                                        
                                                                              2.
                                                                           
                                                                           
                                                                              tirrappreżenta edukazzjoni ta' perjodu totali ta' mhux inqas minn 12-il sena u nofs, li jkun magħmul minn mhux inqas minn disa' snin edukazzjoni primarja u mhux inqas minn tliet snin edukazzjoni vokazzjonali. Barra minn hekk, huwa meħtieġ servizz ta’ tbaħħir ta' mhux inqas minn sitt xhur bħala elettriċista ta' bastiment jew bħala assistent ta' l-inġinier elettriku fuq bastimenti li għandhom saħħa ta' ġeneratur ta' aktar minn 750 kW. It-taħriġ vokazzjonali huwa kompletat b'eżami speċjali mill-awtorità kompetenti skond il-programm ta' taħriġ kif approvat mill-Ministeru tat-Trasport.
                                                                           
                                                                        
                                                            
                                                                  (ii)
                                                               
                                                               
                                                                  għal operaturi tal-makkinarju tar-refriġerazzjoni (kuģa saldēšanas iekārtu mašīnists),
                                                                  
                                                                              1.
                                                                           
                                                                           
                                                                              persuna ta' mhux inqas minn 18-il sena;
                                                                           
                                                                        
                                                                              2.
                                                                           
                                                                           
                                                                              tirrappreżenta edukazzjoni ta' perjodu totali ta' mhux inqas minn 13-il sena, li jkun magħmul minn mhux inqas minn 9 snin edukazzjoni primarja u mhux inqas minn tliet snin edukazzjoni vokazzjonali. Barra minn hekk, huwa meħtieġ servizz ta' tbaħħir ta' mhux inqas minn 12-il xahar bħala assistent ta' inġinier tar-refriġerazzjoni. It-taħriġ vokazzjonali huwa kompletat b'eżami speċjali mill-awtorità kompetenti skond il-programm ta' taħriġ kif approvat mill-Ministeru tat-Trasport.
                                                                           
                                                                        
                                                            
                                                
                                                      —
                                                   
                                                   
                                                      fl-Olanda
                                                      Edukazzjoni ta’ perjodu totali ta' mhux inqas minn 15-il sena, li jkun magħmul minn mhux inqas minn tliet snin edukazzjoni vokazzjonali superjuri (HBO) jew taħriġ vokazzjonali intermedju (MBO), segwiti minn korsijiet ta' speċjalizzazzjoni nazzjonali u reġjonali, li jkunu magħmula minn mhux inqas minn 12-il ġimgħa taħriġ fit-teorija u li kull wieħed jispiċċa b'eżami.”
                                                   
                                                
                                    
                        
            
                  (2)
               
               
                  Il-punt 5 huwa emendat kif ġej:
                  L-għaxar, il-ħdax, it-tnax, it-tlettax u l-erbatax-il inċiż huma mħassra.